Менавіта з уручэння хлеба і солі народным ансамблем песні і музыкі РЦК “Люлечка” распачалося знаёмства з горадам прыбыўшай днём раней літоўскай дэлегацыі. Месцам сустрэчы стала сярэдняя школа № 2, дзе госці наведалі школьны музей і пазнаёміліся з рознымі відамі пазаўрочнай дзейнасці вучняў. Галоўным жа вынікам насычанага дня стала падпісанне дамовы аб супрацоўніцтве паміж СШ № 2 і гімназіяй імя Адольфаса Шапокі г. Уцяна Літоўскай Рэспублікі. Узаемадзеянне будзе тычыцца навукова-даследчай работы, вывучэння нацыянальных асаблівасцей краін, рэалізацыі розных адукацыйных праграм.